recursal/SuperWikiNEXT-32B huggingface dataset:
পান্ডা পিঁপড়া (***Euspinolia militaris***) হলো হাইমেনোপটেরা পর্ব ও Mutillidae পরিবারের অন্তর্ভুক্ত একপ্রকার কীট  পান্ডার মত দেখতে হলেও এই পোকা যাকে পান্ডা পিঁপড়া বলা হলেও সে আসলে পিঁপড়া নয়, এটি একপ্রকার বোলতা।

বৈশিষ্ট্য
---------

এটি এক ধরনের বোলতা যার দেহ সাদা-কালো এবং যার গোল কালো চোখ রয়েছে। এদেরকে ভেল্ভেট পিঁপড়া ও বলা হয়। পান্ডা পিঁপড়া পাওয়া যায় চিলি এবং আর্জেন্টিনার শুষ্ক অঞ্চলে। এরা পিপড়াদের মত কলোনি তৈরি করে না বরং বোলতাদের মতই একা থাকে। পান্ডা পিঁপড়ার সাদা-কালো রঙ শুধু তাদের স্ত্রী প্রজাতির মধ্যেই দেখা যায়। স্ত্রী পান্ডা পিঁপড়া উড়তে পারে না। ডানার বদলে তাদের রয়েছে ভয়ানক এক হুল যা ফোটালে অবর্ণর্নীয় ব্যথা হয়। এই হুলের কারণেই তাদের আরেকটা নাম রয়েছে, "গরুর খুনে পিঁপড়া"। তারা গায়ের রঙের মাধ্যমে অন্য প্রাণীদের এই বিষাক্ত হুল থেকে সাবধান করে দেয়। পুরুষের হুল থাকে না কারণ এই হুল মূলত পরিবর্তিত ডিম পাড়ার অঙ্গ। পুরুষ পান্ডা পিঁপড়া দেখতে সাধারণ বোলতার মতই। তাদের ডানা রয়েছে যার ফলে সে উড়তে পারে। যৌন মিলনের সময় পুরুষ স্ত্রীকে পিঠে করে উড়ে বেড়ায়। মিলন শেষে স্ত্রীকে মাটিতে নামিয়ে দেয়। স্ত্রী পিঁপড়া মাটিতে অন্য কোন পোকার বাসা খুজে বের করে সেখানে ডিম পাড়ে। ডিম ফুটে বের হয়ে পান্ডা পিঁপড়ার বাচ্চারা ওই বাসার পোকাগুলোর ডিম খেয়ে ফেলে।

তথ্যসূত্র
---------

1. ↑  Pagliano, Guido (২০১১-১০-৩১)। "I Mutillidae (Hymenoptera) della collezione Zavattari Le collezioni del Museo Regionale di Scienze Naturali di Torino. II"। *Bollettino. Museo Regionale di Scienze Naturali. Torino* (Italian ভাষায়)। **28–1**: 37–60 – ResearchGate-এর মাধ্যমে। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  Finley, Reginald V. (২০১৬-০১-১৭)। "The Panda Ant (Euspinolia militaris)"। *Exploring Our Planet's Amazing Biodiversity*। Amazing Life। ২০১৭-০৩-১৩ তারিখে মূল থেকে আর্কাইভ করা। সংগ্রহের তারিখ ২০১৮-০১-১০।
**বায়তুল ইসলাম মসজিদ** কানাডার আহমদিয়া মুসলিম জামাআত (এএমজে) দ্বারা পরিচালিত টরন্টোর উত্তরে ওয়াঘানের একটি মসজিদ। উদ্ভোধন হয়েছিল ১৯৯২ সালের ১ ই অক্টোবর।

পিস ভিলেজ
---------

পিস ভিলেজ, আহমদিয়া ভিলেজ নামেও পরিচিত, ম্যাপেলের বৈতুল ইসলাম মসজিদের নিকটে ৫০-একর জমির উপরে নির্মিত ২৬০ টি বাড়ির একটি আবাসন প্রকল্প। খালিফার নাম এবং অন্যান্য বিশিষ্ট আহমদী নেতাদের নামে আশেপাশের সমস্ত নয়টি রাস্তার নামকরণ করা হয়েছে। প্রধান রাস্তাকে আহমদিয়া অ্যাভিনিউ বলা হয়, এবং সম্প্রদায় পার্কটির নাম দেওয়া হয় "আহমদিয়া পার্ক"। সমস্ত রাস্তায় মসজিদটি দৃশ্যমান।

নাসির আহমদ এই গ্রামটির পরিকল্পনা করেছিলেন এবং ১৯৯৯ সালের ৫ এপ্রিল এটি নির্মাণ শুরু হয়েছিল। ২০০৯ সালের মার্চ মাসে, মসজিদটি সম্প্রসারণ করার পর এবং আশেপাশের খালি জমিতে একটি উচ্চ বিদ্যালয় নির্মাণের পরিকল্পনা ছিল।

জামেয়া আহমেদিয়া
-----------------

মিসিসাউগায় (টরন্টোর দক্ষিণ-পশ্চিমে) নিকটবর্তী বায়তুল হামদ (৪৩°৩৮′১৪″ উত্তর ৭৯°৩৮′১৩″ পশ্চিম﻿ / ﻿৪৩.৬৩৭২২° উত্তর ৭৯.৬৩৬৯৪° পশ্চিম﻿ / 43.63722; -79.63694﻿ (Jamia Ahmadiyya Maple)), ২০১০ সাল পর্যন্ত জামিয়া আহমদিয়া (ধর্মীয় প্রশিক্ষণ) হিসাবে কাজ করেছিলো

আরও দেখুন
---------

* মসজিদের তালিকা
* আমেরিকার মসজিদসমূহের তালিকা

তথ্যসূত্র
---------

1. ↑  "Peace Village History"। ২০০৮-০৯-০২ তারিখে মূল থেকে আর্কাইভ করা। সংগ্রহের তারিখ ২০২০-০৪-১৭।
2. ↑  "Ahmadiyyah Village//Peace Village"। ২০০৯-০২-০৭ তারিখে মূল থেকে আর্কাইভ করা। সংগ্রহের তারিখ ২০১৮-১০-৩১।
শুদ-বু-নাম-ম্খা'-সেং-গে
**শুদ-বু-নাম-ম্খা'-সেং-গে** (ওয়াইলি: *shud bu nam mkha' seng ge*) দ্বাদশ শতাব্দীর একজন বিখ্যাত তিব্বতী পণ্ডিত ছিলেন।

সংক্ষিপ্ত জীবনী
---------------

শুদ-বু-নাম-ম্খা'-সেং-গে তেরো বছর বয়সে স্বাল-তি-জো-স্রাস (ওয়াইলি: *sbal ti jo sras*) নামক তিব্বতী বৌদ্ধধর্মের ব্কা'-গ্দাম্স ধর্মসম্প্রদায়ের পণ্ডিতের নিকট দীক্ষা গ্রহণ ও বিনয় সম্বন্ধে অধ্যয়ন করেন। এরপর তিনি 'দুল-'দ্জিন-থাগ-মা-পা-কা-বা-দার-সেং নামক পণ্ডিতের নিকট লাম-রিম ও অচল সাধনা সম্বন্ধে শিক্ষালাভ করেন। বহু বছর সাধনার পর তিনি ল্হো-ব্রাগ অঞ্চলের বিভিন্ন স্থানে শিক্ষাদান করেন এবং ল্হো-ব্রাগ-স্গ্রো-বা (ওয়াইলি: *lho brag sgro ba*) বৌদ্ধবিহারের প্রধান নির্বাচিত হওয়ায় ল্হো-ব্রাগ-ম্খান-ছেন-নাম-ম্খা'-সেং-গে (ওয়াইলি: *lho brag mkhan chen nam mkha' seng ge*) নামে পরিচিত হন। তার প্রধান শিষ্য ছিলেন ল্হো-ব্রাগ-নাম-ম্খা'-র্গ্যাল-পো (ওয়াইলি: *lho brag nam mkha' rgyal po*)

তথ্যসূত্র
---------

1. ↑  Gardner, Alexander (সেপ্টেম্বর ২০১০)। "Shupu Namkha Sengge"। *The Treasury of Lives: Biographies of Himalayan Religious Masters*।
**পাথুরে তেল নিষ্কাশন** অপ্রচলিত তেল উৎপাদনের জন্য একটি শিল্প প্রক্রিয়া। এই প্রক্রিয়াটি পাইরোলাইসিস, হাইড্রোজেনেশেন বা তাপীয় দ্রবীভূতকরণ করার মাধ্যমে তেলের শেলের কেরোজেনকে শেল তেলে রূপান্তরিত করে। ফলস্বরূপ শেল তেল জ্বালানী তেল হিসাবে ব্যবহার করা হয় বা হাইড্রোজেন যোগ করে এবং সালফার ও নাইট্রোজেন অমেধ্য অপসারণ করে শোধনাগার ফিডস্টকের বৈশিষ্ট্যগুলি পূরণ করতে আপগ্রেড করা হয়।

পাথুরে তেল নিষ্কাশন সাধারণত তেলের শেলের খনন ও তারপর প্রক্রিয়াকরণ সুবিধাগুলিতে পরিশোধনের দ্বারা মাটির উপরে সঞ্চালিত (এক্স সিটু প্রসেসিং) হয়। অন্যান্য আধুনিক প্রযুক্তিতে তাপ প্রয়োগ করা হয় এবং তেল কূপের মাধ্যমে তেল উত্তোলন করে ভূগর্ভস্থ (অ-যথাস্থানিক বা *যথাস্থানিক* প্রক্রিয়াকরণ) প্রক্রিয়াকরণ করা হয়।

প্রক্রিয়াটির প্রথম বিবরণ ১০তম শতাব্দীর। গ্রেট ব্রিটেন ১৬৮৪ সালে প্রথম আনুষ্ঠানিক নিষ্কাশন প্রক্রিয়ার পেটেন্ট প্রদান করেছিল। ১৯তম শতাব্দীতে নিষ্কাশন শিল্প ও উদ্ভাবন ব্যাপক আকারের হয়ে ওঠে। প্রচলিত তেলের বিশাল মজুদ আবিষ্কারের পর বিংশ শতাব্দীর মাঝামাঝি সময়ে শিল্পটি সঙ্কুচিত হয়ে পরে, কিন্তু একবিংশ শতাব্দীর শুরুতে পেট্রোলিয়ামের উচ্চ মূল্য নতুন প্রযুক্তির বিকাশ ও পরীক্ষার সঙ্গে সঙ্গে নতুন করে আগ্রহের জন্ম দিয়েছে।

এস্তোনিয়া, ব্রাজিল ও চীনে ২০১০ সাল পর্যন্ত প্রধান দীর্ঘস্থায়ী নিষ্কাশন শিল্পগুলি কাজ করেছে। এটির অর্থনৈতিক কার্যকারিতার জন্য সাধারণত স্থানীয়ভাবে উপলব্ধ অপরিশোধিত তেলের অভাব প্রয়োজন। জাতীয় জ্বালানি নিরাপত্তা সমস্যাও এর উন্নয়নে ভূমিকা রেখেছে। পাথুরে তেল নিষ্কাশনের সমালোচকরা বর্জ্য নিষ্পত্তি, ব্যাপক জলের ব্যবহার, বর্জ্য জল ব্যবস্থাপনা, এবং বায়ু দূষণের মতো পরিবেশগত ব্যবস্থাপনার বিষয়ে প্রশ্ন তুলেছেন।

তথ্যসূত্র
---------

1. ↑  
পুরগা, জানুস (২০০৭)। *Shale Products – Production, Quality and Market Challenges*। 27th Oil Shale Symposium। 27th Oil Shale Symposium 2007 – Proceedings। কলোরাডো স্কুল অব মাইনস। পৃষ্ঠা ৩৩১। আইএসবিএন 978-1-63439-147-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  
বার্নহাম, অ্যালান কে.; ম্যাকোনাহি, জেমস আর. (২০০৬-১০-১৬)। *Comparison of the acceptability of various oil shale processes* (পিডিএফ)। 26th Oil shale symposium। *Lawrence Livermore National Laboratory*। গোল্ডেন, কলোরাডো। পৃষ্ঠা ২; ১৭। UCRL-CONF-226717। সংগ্রহের তারিখ ১২ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পাথরচাপরি** হল বীরভূম জেলার একটি দ্রষ্টব্য স্থান। এই স্থানটি খ্যাত হয়ে আছে এক মহাপুরুষের জন্য, তার নাম হজরত দাতা মেহবুব শাহ। যিনি একজন নামকরা সুফি পীর ছিলেন। কথিত আছে, তিনি নাকি কোন সুদূর ইরান দেশ থেকে এসেছিলেন। যদিও প্রচারবিমুখ এই সাধকের প্রকৃত পরিচয়, নাম, ধর্ম ইত্যাদি আজও অজানা। অনেকে মনে করেন তিনি জাতীয় মহাবিদ্রোহের পলাতক সেনানী। তিনি তার গড়গড়ার( তামাক সেবনের এক প্রকার যন্ত্র ) ছাই থেকে বিভিন্ন রোগীর রোগ সারিয়েছেন। তার একজন প্রধান ভক্ত ছিলেন পাশের গ্রামের (পাতাডাংগা) বিমলেন্দু বন্দ্যোপাধ্যায়। হিন্দু মুসলমান সকলের কাছেই পীর দাতা মেহবুব শাহ একজন মরমিয়া ফকির সাধক হিসেবে শ্রদ্ধেয়। তিনি এখানে মাদ্রাসা স্থাপনা করেন। আর্ত, দরিদ্র, অসহায় মানুষ তার কাছে আশ্রয় পেতেন।

মেলা
----

প্রতি বছর ১০ই চৈত্র তার স্মরনে তথা মৃত্যুদিন উপলক্ষে এক বিশাল মেলা বসে পাথরচাপরিতে। ১৯১৮ খৃষ্টাব্দে আনুষ্ঠানিক ভাবে এই মেলার উদ্বোধন করেন ব্রতচারী দলের প্রনেতা ও তদানীন্তন জেলাশাসক গুরুসদয় দত্ত। একে দাতাপীরের মেলা বলা হয়। এই মেলায় সমস্ত জাতি ভেদ ভুলে সব মানু্‌ষেরা এই মেলায় সানন্দে যোগদান করেন। সম্প্রতি এই মেলায় যে হাজার হাজার লোকজন আসেন তাদের দান সামগ্রী দ্বারা এই স্থানে একটি মসজিদ এবং একটি উচ্চবিদ্যালয়( আল আমীন মিশন ) গঠিত হয়েছে। এই অঞ্চলের যোগাযোগ ব্যবস্থা ভাল। পাথরচাপরি রাজ্য সড়ক-৬ এর উপর বলে বীরভুম জেলার সদর শহর সিউড়ি এবং রাজনগর থেকে পাথরচাপরির সরাসরি বাস যোগাযোগ আছে।

তথ্যসূত্র
---------

1. 1 2  পবিত্র কুমার গুপ্ত (২০০০)। *পূণ্যক্ষেত্র হরিহর ক্ষেত্রে*। কলকাতা: স্বদেশ চর্চা কেন্দ্র। পৃষ্ঠা ৩৮, ৩৯।
**আবু মাসুদ আল-আনসারী** (আরবী: أبو مسعود الأنصاري) এমন এক সাহাবী যিনি দ্বিতীয় আকাবায় অংশগ্রহণ করেছিলেন। বদরের যুদ্ধে অংশগ্রহণ করেননি। উহুদের ‍যুদ্ধসহ পরবর্তী সকল যুদ্ধে তিনি অংশগ্রহণ করেছিলেন। এছাড়াও তিনি বহু হাদীস বর্ণনা করেছেন। তিনি অধিক জ্ঞানী সাহাবাদের মধ্যে একজন ছিলেন।

নাম ও বংশ
---------

**নাম-** উকবা ইবনে আমর। **উপনাম:** আবু মাসুদ। **বংশধারা:** উকবা ইবনে আমর ইবনে ছা’লাবাহ ইবনে আসিরাহ ইবনে আসায়রা ইবনে আতিয়াহ ইবনে খুদারা ইবনে আউফ ইবনুল হারিছ ইবনুল খাজরাজ, আল-আনসারী, আল-খাজরাজী।

জন্ম
----

তিনি মদিনায় জন্মগ্রহণ করেন।

জীবনী
-----

তিনি আনসার সাহাবাদের সাথে ইসলাম গ্রহণ করেছিলেন। তিনি দ্বিতীয় আকাবায় অংশগ্রহণ করা সত্তর সাহাবীদের মধ্যে তিনি সবচেয়ে কনিষ্ট ছিলেন। ইমাম বুখারী ও মুসলিম বিন হাজ্জাজ তাকে বদরী সাহাবী হিসেবে গণ্য করেন। আবু আহমদ আল-হাকীম বলেন-তিনি বদরের যুদ্ধে অংশগ্রহণ করেননি। তবে প্রসিদ্ধ মত হলো বদর যুদ্ধ প্রত্যক্ষ করেননি, তবে তাকে বদরী বলে ডাকা হয়, বদরের পাশেই থাকতেন বলে।  উহুদ যুদ্ধসহ সকল যুদ্ধে তিনি অংশগ্রহণ করেছিলেন 

তিনি একসময় কুফায় চলে আসেন। আলী ইবনে আবী তালিবের সাথীদের মধ্যে তিনি অন্যতম ছিলেন। আলী সিফফীনের যুদ্ধের সময় কুফায় তাঁর স্থলাভিষিক্ত হন। অতঃপর আলী তাকে এ থেকে সরিয়ে দিলে তিনি মদীনায় ফিরে আসেন এবং মুয়াবিয়া ইবনে আবী সুফিয়ানের খেলাফতের শেষ অবধি মদীনায় অবস্থান করেন।

মৃত্যু
------

তিনি ৬৬৯ খ্রিষ্টাব্দে মৃত্যুবরণ করেন।

খলীফা ইবনে খয়্যাত এবং মাদায়িনী বলেন- তিনি ৪০ হিজরীতে মৃত্যবরণ করেন। ইবনে আসীর বলেন- তিনি ৪১ বা ৪২ হিজরীতে মারা যান।

নবীর হাদিস বর্ণনা
-----------------

তিনি অনেক হাদিস বর্ণনা করেছেন। তাবেয়ীদের একটি দল তার থেকে হাদিস বর্ণনা তাদের মধ্যে অন্যতম: তার ছেলে বশির, হযরত আবদুল্লাহ ইবনে ইয়াযীদ আল-খাতামি, আউস ইবনে দমআজ, আবু ওয়ায়েল ইবনে সালামা , এবং আলকামা ইবনে কায়েস আন-নাখায়ী এবং মাসরুক বিন আল-আজদা, আমর বিন মায়মুন এবং রুবায়ী বিন হারাশ, এবং কায়েস ইবনে আবু হাযেম, আবদুল রহমান বিন ইয়াজিদ আল- নাখায়ী এবং আমের আশ-শা’বী ।

পরিবার
------

**তার মা** সালমা আজিব বিন খালিদ বিন আল-আজশ বিন আবদুল্লাহ ইবনে আউফ বিন কুদাআ।
  

**তাঁর স্ত্রীগণ:**

* হুযাইলা বিনতে সাবিত ।
* বাশিরা বিনতে কুদামাহ। তার ওরসেই জন্মগ্রহণ করেছেন মাসউদ, উম্মে বশির, উম্মে গাজিয়াহ এবং উম্মে ওয়ালিদ।

**তার পুত্ররা:**

* বশির
* মাসউদ

**তার কন্যারা:**

* উম্মে বশীর
* উম্মে গাজিয়াহ
* উম্মে ওয়ালিদ
* গাজিয়াহ

তথ্যসূত্র
---------

1. 1 2 3  "الطبقات الكبرى، لابن سعد البغدادي، ترجمة أبي مسعود البدري، موقع صحابة رسولنا"। ১১ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১২ মে ২০২০।
2. 1 2  "قصة الإسلام، أبو مسعود البدري"। ১৫ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ মে ২০২০।
3. ↑  "الإصابة في تمييز الصحابة، لابن حجر العسقلاني، ترجمة أبي مسعود البدري، موقع صحابة رسولنا"। ১৩ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১২ মে ২০২০।
4. ↑  "أسد الغابة لابن الأثير، أبو مسعود البدري، ج3 ص245"। ১৩ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১২ মে ২০২০।
5. ↑  سير أعلام النبلاء، الذهبي، ترجمة أبي مسعود البدري على ويكي مصدر
বাড়কুলমের আনারস মার্কেট বাড়কুলম, এর্নাকুলাম, ভারত
**বাড়কুলম আনারস** হল কেরল রাজ্যের বাড়কুলম অঞ্চলে উৎপাদিত এক ধরনের আনারস। "বাড়কুলম আনারস" অভিধাটি ২০০৯ সালের ৪ঠা সেপ্টেম্বর কৃষি-উদ্যানজাতীয় পণ্য বিভাগের আওতায় চেন্নাইয়ে ১৩০ নং ভৌগোলিক নির্দেশক হিসাবে নিবন্ধিত হয়েছে। কেরালার কৃষি বিশ্ববিদ্যালয়, আনারস ফার্মার্স অ্যাসোসিয়েশন, বাড়কুলমের নাদুক্কার অ্যাগ্রো প্রসেসিং সংস্থা লিমিটেডের আবেদনের ভিত্তিতে জিআই নিবন্ধনটি মঞ্জুর করা হয়েছিল। জিআই নিবন্ধকরণ এইভাবে এই পণ্যটির বিশেষত্ব নির্দিষ্ট করেছে: "স্থানীয়ভাবে 'কান্নারাচাক্কা' নামে পরিচিত বাড়কুলম আনারস আনানাস কমোসাস প্রজাতির অধীনে আসে। ফলের গড় ওজন মোটামূটি ১৩০০-১৬০০ গ্রামের মধ্যে হয়। ফলটির একটি মনোরম সুবাস আছে, ফলের আকার কিছুটা শাঙ্কব, ফলের 'চোখ' অংশগুলি গভীর, ফলের শাঁস মচ্মচে এবং সোনালি হলুদ বর্ণের হয়, ফলের রস মিষ্টি এবং এর চিনির পরিমাণ ১৪-১৬o এবং এর অম্লত্ব ০.৫০ - ০.৭০%। এটি ক্যারোটিন, ভিটামিন, খনিজ এবং শক্তির একটি ভাল উৎস।" বাড়কুলম আনারসের চাষ বাড়কুলমের উত্তরে প্রায় 45 কিমি, পশ্চিমে ৪০ কিমি, পূর্বে ৩৫ কিমি এবং দক্ষিণে ১১০ কিমি জুড়ে বিস্তৃত।

ইতিহাস
------

১৯৪০-এর দশকে বাড়কুলমের মানুষ অল্প পরিমাণে আনারস চাষ শুরু করেছিল। সুপ্রচুর ফসল উৎপাদনের অনুকূল জলবায়ু পেয়ে, ১০ ​​বছর পরে এই চাষ সম্পূর্ণভাবে বাণিজ্যিক চাষে পরিণত হয়েছিল। এখানে যে প্রজাতিটি জন্মায়, সেটি হল কিউ, যেটি প্রক্রিয়াজাতকরণ শিল্পের জন্য আদর্শ। জ্যাম এবং স্কোয়াশ উৎপাদনকারী সংস্থাগুলি বাড়কুলম থেকে ফলের শাঁস সংগ্রহ করতে শুরু করল। চাষের আওতাধীন এলাকা বাড়ার সাথে সাথে, কৃষকরা সমবায় গঠন করেছিল যাতে তারা তাদের ফসলের ন্যায্য মূল্য পেতে পারে। ১৯৯০ সালে, আনারস ফার্মারস অ্যাসোসিয়েশন অফ বাড়কুলম গঠনের পর, সমবায়গুলিকে একটি ছত্রছায়ার আওতায় আনা হয়েছিল। পাঁচ বছর পরে, রাজ্য সরকার এখানে একটি গবেষণা কেন্দ্র স্থাপন করেছিল।

তথ্যসূত্র
---------

1. ↑  "Geographic Indication Vazhakulam Pineapple"। Pineapple Research Station, Vazahakulam। ২ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৬।
2. ↑  "Geographic Indication, Vazhakulam Pineapple"। ২ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২১।
**রোলা বাহানাম** (আরবি: رولا بهنام) বা প্রায়শই রুলা বাহানাম কে উল্লেখ করেন, তিনি ইরাকি বংশোদ্ভূত লেবাননের টিভি উপস্থাপক। তিনি বেশিরভাগ ফিউচার টিভিতে কাজ করার জন্য পরিচিত এবং এখন এলবিসিতে টিভি শো "ইসমা উই নাসিব" "পারফেক্ট ব্রাইড" উপস্থাপন করেন। রোলা একজন ইরাকি পিতা এবং লেবাননের মায়ের ঘরে জন্মগ্রহণ করেন এবং সম্প্রতি শাদা হাসুনের সাথে এক সাক্ষাৎকারে তিনি বলেন যে তিনি মসুলের বাসিন্দা।

ক্যারিয়ার
----------

বাহানাম একজন মডেল হিসেবে কাজ করেন এবং একবার লেবাননের মেয়ে ব্যান্ড দ্য ৪ ক্যাটসের সাথে তাদের প্রথম গান "আচরা, হদাচ, তানাখ"-এ অংশ নেন, যার পর তিনি ১৯৯৮ সালে দল ত্যাগ করেন।  তিনি ১৯৯৮ সালে ফিউচার টিভিতে তার কর্মজীবন শুরু করেন "এলিট মডেল লুক" এর মাধ্যমে, ফ্যাশন মডেল আবিষ্কারের জন্য একটি টিভি প্রোগ্রাম এবং রিমা কারাকি এবং রিমা মাকতাবির সাথে "ওপেন নাইট" এর মতো প্রতিনিধিত্ব করেন, তারপর "ফ্যাশন", যার পরে "রোলা অন এয়ার", এবং ২০০৪ সালে "সং নাম্বার ওয়ান"।  টেলিভিশনে দীর্ঘ অনুপস্থিতির পর, তিনি টিভি প্রোগ্রাম "কিসমা ডব্লিউ নাসিব" নিয়ে ফিরে আসেন এবং ২০০৭ সালে এলবিসির পর্দায় তার প্রথম মৌসুম হোস্ট করেন তারপর ২০১০ সালে আবু ধাবি চ্যানেলে স্থাপত্য এবং নকশার জগতে বিশেষজ্ঞ "ডিজাইন ম্যাগাজিন" প্রোগ্রাম।.

তথ্যসূত্র
---------

1. ↑  The 4 Cats: Information and Much More from Answers.com
2. ↑  "خاص- بعد ان تمّ التداول بإسم دينا عازار رست (ال بي سي) على رلى بهنام لتقديم حفل ملكة جمال لبنان"। *bisara7a.com*।
3. ↑  "رولا بهنام: لا تهمني انتقادات الصحافة!!"। *www.al-jazirah.com*।
4. ↑  "رولا بهنام: الحياة وحدها مدرسة كبيرة \* من الصعب الجمع بين العمل التلفزيوني والواجب الأسري"। *www.al-jazirah.com*।
5. ↑  "19 عملاً درامياً وإذاعياً لـ«أبوظبي للإعلام» في مهرجان القاهرة للإعلام العربي"। *www.alittihad.ae* (আরবি ভাষায়)।
**আবু মুসলিম** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন
-----------------

আবু মুসলিমের জন্ম কুমিল্লা জেলার মুরাদনগর উপজেলার জারেরা গ্রামে। তার বাবার নাম তালেব আলী সরদার এবং মায়ের নাম পেশকারের নেছা। তার স্ত্রীর নাম ফরিদা বেগম। তার দুই ছেলে ও তিন মেয়ে।

কর্মজীবন
--------

আবু মুসলিম ১৯৭১ সালে শিক্ষার্থী ছিলেন। মুক্তিযুদ্ধ শুরু হলে এপ্রিল মাসের শেষে ভারতে যান। মে মাসে আসামের গোয়াহাটিতে প্রশিক্ষণ নিয়ে যুদ্ধে যোগ দেন। প্রথমে যুদ্ধ করেন ৪ নম্বর সেক্টরে, পরে ২ নম্বর সেক্টরে। ২ নম্বর সেক্টরে তিনি বেশ কয়েকটি যুদ্ধে অংশ নেন।

মুক্তিযুদ্ধে ভূমিকা
-------------------

১৯৭১ সালের আগস্ট মাসের প্রথমার্ধে একদিন রাতে আবু মুসলিমসহ ১৮ জন মুক্তিযোদ্ধা ক্যাম্প থেকে বেরিয়ে রওনা হন লক্ষ্যস্থলে। তাদের দলনেতা মাহবুব রব সাদী। আবছা অন্ধকারে দূরের অনেক কিছু চোখে পড়ে। তাই সবাই সতর্ক। তাদের সঙ্গে আছেন একজন পথপ্রদর্শক। তিনি সবার আগে। তারপর দলনেতা। তার পেছনে মুক্তিযোদ্ধারা সারিবদ্ধভাবে এগিয়ে যান। মুক্তিযোদ্ধাদের অস্ত্র বলতে দু-তিনটি এলএমজি, বাকি সব স্টেনগান। তারা কানাইঘাট থানা আক্রমণ করবেন। মৌলভীবাজার জেলার একদম উত্তরে এর অবস্থান। সিলেট জেলার গোলাপগঞ্জ থানা থেকে একটি পাকা সড়ক কানাইঘাট পর্যন্ত গিয়ে ভারতের মেঘালয় রাজ্যের সীমানায় মিশেছে। থানায় তখন ছিল কয়েকজন পাকিস্তানি সেনা, ইপিসিএএফ আর কয়েকজন পুলিশ সদস্য। সব মিলে ৪৫ থেকে ৫০ জন। চা-বাগানের পথ ধরে হাঁটতে হাঁটতে একসময় আবু মুসলিমসহ মুক্তিযোদ্ধারা নিঃশব্দে পৌঁছান কানাইঘাটে। পাশেই সুরমা নদী। নদীতে পানিপ্রবাহের হালকা কুলকুল শব্দ ছাড়া আর কোনো শব্দ নেই। চারদিক সুনসান। ছোট্ট শহরের সবাই, এমনকি থানায় অবস্থানরত পাকিস্তানি সেনা, ইপিসিএএফ ও পুলিশ সদস্যরাও ঘুমিয়ে। কেবল দু-তিনজন পুলিশ সদস্য পাহারায়। দলনেতা সিদ্ধান্ত নেন যারা পাহারায় নিযুক্ত, প্রথমে তাদের বন্দী ও নীরস্ত্র করার। তিনি নিজেই একজন সহযোদ্ধাকে সঙ্গে নিয়ে সেটি করতে যান। তখনই ঘটে বিপত্তি। সেটা আরেক কাহিনি। পাহারারত এক পুলিশ হঠাৎ গুলি ছোড়ে। এর শব্দে পাকিস্তানি সেনা, ইপিসিএএফ ও পুলিশ সদস্যরা ঘুম থেকে জেগে গোলাগুলি শুরু করে। আবু মুসলিম ও তার সহযোদ্ধারা দলনেতার সংকেত বা নির্দেশের অপেক্ষা না করে সঙ্গে সঙ্গে পাল্টা আক্রমণ শুরু করেন। নিমেষে শুরু হয়ে যায় তুমুল যুদ্ধ। তাদের আক্রমণে প্রথমেই নিহত হয় পাহারারত দুই পুলিশ সদস্য। এরপর আবু মুসলিম ও তার কয়েকজন সহযোদ্ধা গুলি করতে করতে ঝড়ের বেগে ঢুকে পড়েন থানার ভেতরে। তাদের আক্রমণে হতাহত হয় কয়েকজন পুলিশ।
আবু মুসলিম ও তার সহযোদ্ধাদের সাহস ও রণমূর্তি দেখে পাকিস্তানি সেনা, ইপিসিএএফ ও পুলিশ সদস্যরা হতভম্ব হয়ে পড়ে। তারা প্রতিরোধ দূরে থাক, দিগিবদিক জ্ঞানশূন্য হয়ে থানার পেছন দিয়ে পালিয়ে যায়। এ সময় মুক্তিযোদ্ধারা পাকিস্তানি সেনা ও ইপিসিএএফের তিন সদস্যকে আটক করেন। পরে জীবিত অবস্থায় তাদের ভারতীয় সেনাবাহিনীর কাছে হস্তান্তর করেন।

পুরস্কার ও সম্মাননা
-------------------

* বীর প্রতীক

তথ্যসূত্র
---------

1. ↑  দৈনিক প্রথম আলো, "তোমাদের এ ঋণ শোধ হবে না"| তারিখ: ০৬-০৮-২০১২[*স্থায়ীভাবে অকার্যকর সংযোগ*]
2. ↑  *একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ*। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।
নেপালে *Crateva religiosa*-এর ফুল
**বরুণ** (বৈজ্ঞানিক নাম:*Crateva religiosa*) (ইংরেজি: **sacred garlic pear** এবং **temple plant**) হচ্ছে *Crateva* গণের একটি ফুল গাছের নাম। এদের অন্যান্য নামের ভেতর আছে *বালাই লামক*, *অবিয়ুচ*, *বর্না*, এবং *বিদাসি*। এটি জাপান, অস্ট্রেলিয়া, দক্ষিণ-পূর্ব এশিয়া এবং কতিপয় দক্ষিণ প্রশান্ত মহাসাগরীয় দ্বীপপুঞ্জের স্থানীয় গাছ। এটি অন্যত্র ফলের জন্য জন্মানো হয়, বিশেষভাবে আফ্রিকা মহাদেশের বিভিন্ন অংশে।

বিবরণী
------

### গড়ন

বাংলাদেশে জলাভুমি ও নদীর তীরে সহজে দেখা মিলে। ১০ থেকে ১৫ মিটার উঁচু, পত্রমোচী গাছ। যৌগিকপত্র, ৩- পত্রিকা। মুল বোঁটা ১০ থেকে ১৫ মিটার উঁচু। পাতার উপরে চকচকে, নিচে ফ্যাঁকাসে।

### ফুল

বসন্তে নতুন পাতার পরে গ্রীষ্মের শুরুতে বড় বড় থোকা থোকা সাদা বা বেগুনি আঁচযুক্ত ফুল ফোটে। বোঁটা ৩ থেকে ৫ সেমি লম্বা। পাপড়ি ৫ টি ও মুক্ত। 

### ফল

ফল গোলকার বা ডিম্বাকার। শক্ত ও শাঁসাল হয। এটি দেখতে ৩ থেকে ৫ সেমি চওড়া।

### ব্যবহার

বাংলাদেশের মানুষ অতীতকালে ফল পাকাতে এই গাছের পাতা ব্যবহার করতেন। কিন্তু ফল পাকাতে ক্ষতিকারক ক্যালসিয়াম কার্বাইডের ব্যবহার বেড়ে যাওয়ায় এই গাছের কদর নেই।

তথ্যসূত্র
---------

1. 1 2  দ্বিজেন শর্মা লেখক; *বাংলা একাডেমী ; ফুলগুলি যেন কথা*; মে ১৯৮৮; পৃষ্ঠা- ৩২, আইএসবিএন ৯৮৪-০৭-৪৪১২-৭

বহিঃসংযোগ
---------

* Photo
* USDA profile  ওয়েব্যাক মেশিনে আর্কাইভকৃত ২০ অক্টোবর ২০১২ তারিখে
* টেমপ্লেট:Lang-my-Mymr, **kha de'**
**পানিসরা**(Grewia serrulata. Syn-G. laevigata) বাংলাদেশ, ভারত, নেপাল, ভুটান, অস্ট্রেলিয়া, আফ্রিকার উষ্ণমণ্ডল এবং মিয়ানমারেও সহজলভ্য এক ধরনের গাছ। ফুল ও ফলের মৌসুম ফেব্রুয়ারি থেকে মে মাস পর্যন্ত বিস্তৃত। তবে প্রধান প্রস্ফুটনকাল শরৎ-হেমন্ত।

ব্যবহার
-------

গাছ হাড়ভাঙা, বদহজম, বাতজ্বর, পক্ষাঘাত ও নাকের পলিপ রোগে ব্যবহার্য। পাতা গোখাদ্য, বাকলের তন্তু থেকে দড়ি বানানো যায়। কাঠ সাধারণত জ্বালানি হিসেবেই কাজে লাগে।

আকার
----

সাধারণত বড় ধরনের গুল্ম বা ছোটখাটো বৃক্ষ হতে পারে। পাতা ভল্লাকার, ৫ থেকে ২০ সেন্টিমিটার দীর্ঘ। মঞ্জরিদণ্ড পুষ্পবৃন্তের সমান লম্বা। ফুল সাদা, আড়াই থেকে ৩ সেন্টিমিটার চওড়া, কাক্ষিক ও কুঁড়ি আয়তাকার। বৃত্যংশ পাঁচটি, আয়তাকার, রসালো, দুই খাঁজযুক্ত। বাইরে সবুজ, ভেতরে সাদা। পাপড়ির সংখ্যা পাঁচ, ডিম্বাকার, সাদা, ঝিল্লিময়, রোমহীন ও শীর্ষ ভোঁতা। পুংকেশর অসংখ্য। গর্ভাশয় রোমশ, গর্ভদণ্ড রোমহীন।

চিত্রশালা
---------

* 
* 
* 
* 
*

তথ্যসূত্র
---------

1. ↑  Hinsley (2008a)
2. 1 2 3  *পাহাড়ের ফুল পানিসরা  ওয়েব্যাক মেশিনে আর্কাইভকৃত ২০১৯-১১-০৯ তারিখে*, মোকারম হোসেন, দৈনিক প্রথম আলো। ঢাকা থেকে প্রকাশের তারিখ: ২২-১১-২০১২ খ্রিস্টাব্দ।
**লুংচিয়াং সেতু**  বা **লুং নদীর সেতু** (龙江 特 大桥) চীনের ইউন্নান প্রদেশের পাওশান শহরের কাছে অবস্থিত একটি ঝুলন্ত সেতু। সেতুটির প্রধান খাম্বা-পরিসরটি ১,১৯৬ মিটার (৩,৯২৪ ফুট) দীর্ঘ, যা এযাবৎ কালের সবচেয়ে দীর্ঘতম।  নিচের নদী থেকে ২৮০ মিটার (৯২০ ফুট) উচুতে নির্মিত এই সেতুটি বিশ্বের সর্বোচ্চ ঝুলন্ত সেতু। ২০১৬ সালের এপ্রিল মাসে সেতুটির নির্মাণকাজ সম্পন্ন হয়।

ভূগোল উপাত্ত
------------

সেতুটি পাওশান-থেংচুং মহাসড়কের একটি অংশ যা দক্ষিণ পশ্চিম চীনের পাওশান এবং থেংচুং নগরী দুইটির মধ্যে সংযোগ স্থাপন করেছে, এবং মিয়ানমার থেকে সরাসরি যোগাযোগ ঘটাবে। এটি লুং নদী উপত্যকা অতিক্রম করে, বোটেং এক্সপ্রেসওয়ের বৃহত্তম প্রাকৃতিক বাধা।বৌশান থেকে টেন্চং পর্যন্ত যাবার জন্য আগে সেতু না থাকার জন্য ১৩.৫ কিমি (৮.৪মাইল) পর্বতমালার মধ্য দিয়ে চলাচল করতে হত এবং বর্তমানে সেতু তৈরিতে যাত্র পথ ২৪৭১ মিটার (৮,১০৭ ফুট) এর মধ্যে সম্পূর্ণ হয়ে যায়।

তথ্যসূত্র
---------

1. ↑  "Construction on Asia's biggest suspension bridge started"।
2. ↑  "Longjiang Bridge"। highestbridges.com wiki। সংগ্রহের তারিখ ১৮ ডিসেম্বর ২০১৪।
3. ↑
**বরিশাল বিভাগীয় জাদুঘর** বাংলাদেশের বরিশাল জেলায় অবস্থিত। ২০১৫ সালের ৮ জুন আনুষ্ঠানিকভাবে এর উদ্বোধন করেন সংস্কৃতিমন্ত্রী আসাদুজ্জামান নূর। এরপরই সাধারণের জন্য উন্মুক্ত করে দেওয়া হয় জাদুঘর।

১৮২১ সালে নির্মিত কালেক্টরেট ভবন, যেটি সংস্কার করে বরিশাল বিভাগীয় জাদুঘরে পরিনত করা হয়েছে

বর্ণনা
------

১৮২১ সালে নির্মিত নগরের কালেক্টরেট ভবনকে সংস্কার করে বরিশাল বিভাগীয় জাদুঘর প্রতিষ্ঠার উদ্যোগ নেওয়া হয়। যদিও ১৯৭৯ সালে গণপূর্ত বিভাগ ওই ভবন ব্যবহারের অনুপযোগী এবং ১৯৮৪ সালে পরিত্যক্ত ঘোষণা করে। কিন্তু ২০০৩ সালে সরকার ভবনটি সংরক্ষিত পুরাকীর্তি উল্লেখ করে প্রজ্ঞাপন জারি করে। ২০০৫ সালে প্রত্নতত্ত্ব অধিদপ্তরের অনুকূলে ভবনের দখল হস্তান্তর করা হয়। এরপর ২০০৫ সালে ভবন সংস্কার করে বিভাগীয় জাদুঘরে রূপান্তর করা হয়। ২০০৭ সালে সংস্কারকাজ শেষ হলেও জাদুঘরের কার্যক্রম শুরু করা সম্ভব হয়নি।

জাদুঘরের দ্বিতীয় তলায় নয়টি গ্যালারিতে বরিশাল বিভাগের ভৌগোলিক ও প্রাকৃতিক পরিচিতি, বরিশালের খ্যাতিমান ব্যক্তি, সাংস্কৃতিক ঐতিহ্য, লোকশিল্প, বাংলাদেশের প্রত্ন সম্পদ ও ইতিহাস-ঐতিহ্য তুলে ধরা হবে। ইতিমধ্যে সংগৃহীত দুই শতাধিক উপাদান নয়টি গ্যালারিতে সাজানো হয়েছে। এর পাশাপাশি ঔপনিবেশিক স্থাপত্য ঐতিহ্যের স্মারক হিসেবে কালেক্টরেট ভবনটির ইতিহাস, স্থাপত্যশৈলী ও বৈশিষ্ট্যের সংক্ষিপ্ত বিবরণ তুলে ধরা হয়েছে। দর্শনার্থীরা গ্রীষ্মকালে সকাল ১০টা থেকে সন্ধ্যা ছয়টা এবং শীতকালে সকাল নয়টা থেকে সন্ধ্যা ছয়টা পর্যন্ত জাদুঘর পরিদর্শন করতে পারবেন। প্রবেশ মূল্য হিসেবে মাধ্যমিক পর্যায়ের শিক্ষার্থীদের জন্য ৫ টাকা ও বড়দের জন্য ১০ টাকা নির্ধারণ করা হয়েছে। সার্কভুক্ত দেশের নাগরিকদের জন্য ২৫ এবং অন্যান্য দেশের জন্য ১০০ টাকা নির্ধারণ করা হয়েছে। তবে পাঁচ বছরের নিচে শিশুদের কোনো ফি লাগবে না। জাদুঘরের নিরাপত্তার জন্য ক্লোজ সার্কিট ক্যামেরা বসানো হয়েছে, রয়েছে বিশেষ সংকেত ব্যবস্থা।

চিত্রশালা
---------

* উদ্যানউদ্যান
* পুরনো কারুকাজপুরনো কারুকাজ
* নামফলকনামফলক
* প্রবেশ সিঁড়িপথপ্রবেশ সিঁড়িপথ
* মূল প্রবেশপথমূল প্রবেশপথ
* সিন্ধুকসিন্ধুক

তথ্যসূত্র
---------

1. ↑
2. ↑
3. ↑  "বরিশাল বিভাগীয় জাদুঘরের যাত্রা শুরু আজ | daily nayadiganta" (ইংরেজি ভাষায়)। সংগ্রহের তারিখ ২০১৭-১২-০৩।
4. ↑  alltimeBDnews24 (২০১৭-০৫-০৩)। "দক্ষিণাঞ্চলের অন্যতম দর্শনীয় স্থান বরিশাল বিভাগীয় জাদুঘর।। –" (ইংরেজি ভাষায়)। সংগ্রহের তারিখ ২০১৭-১২-০৩।
**জীবা** (তামিল: ஜீவா) হচ্ছেন ভারতের তামিল চলচ্চিত্র শিল্পের একজন অভিনেতা। তার জন্মনাম অমর বি চৌধুরী। ১৯৮৪ সালে জন্মগ্রহণকারী জীবা ১৯৯১ সালে শিশুশিল্পী হিসেবে অভিনয় জীবন শুরু করেছিলেন তার বাবার প্রযোজিত একটি চলচ্চিত্রে। ২০০৩ সালের চলচ্চিত্র 'আসাই আসাইআই' চলচ্চিত্র দ্বারা জীবার সত্যিকারের অভিনয় জীবন শুরু হয়েছিলো। ২০০৫ সালের চলচ্চিত্র 'রাম'তে অভিনয় করে জীবা প্রশংসিত হয়েছিলেন। তামিল চলচ্চিত্র শিল্পের কিংবদন্তি অভিনেতা শিবাজী গণেশনের পরে জীবাই একমাত্র তামিল চলচ্চিত্র অভিনেতা যিনি সাইপ্রাস আন্তর্জাতিক চলচ্চিত্র উৎসবে পুরস্কার জিতেছিলেন, তিনি এই পুরস্কার 'রাম' চলচ্চিত্রটির জন্য পেয়েছিলেন।

জীবা অভিনীত সফল চলচ্চিত্রগুলো হচ্ছে, 'ই' (২০০৬), 'কাটরাডু তামিড়' (২০০৭), 'শিব মানশুলা শক্তি' (২০০৯), 'কো' (২০১১), 'নানবান' (২০১২), 'নিদানে এন পোনভাসানদাম' (২০১২) এবং 'এনড্রেনড্রাম পুন্নাগাই' (২০১৩)।

তথ্যসূত্র
---------

1. ↑  "Jeeva: I risked my life for Dishyum"। *www.rediff.com*। সংগ্রহের তারিখ ২০১৮-০৮-২১।
2. ↑  "Watch E for Jeeva"।
3. ↑  "Jiiva: Mugamoodi is my first real action film" (ইংরেজি ভাষায়)। ২০১২-০৮-৩০। সংগ্রহের তারিখ ২০১৯-০৩-১২।

বহিঃসংযোগ
---------

* ইন্টারনেট মুভি ডেটাবেজে জীবা (ইংরেজি)
**জু মানু রাই** (নেপালি: जु मनु राई) (জন্ম ১ মার্চ ১৯৮৩) নেপাল এর একজন ফুটবল খেলোয়াড়। তার জন্মস্থান নেপালের সরলাহি জেলায়। তিনি বর্তমানে নেপাল পুলিশ ক্লাব এর হয়ে ক্লাব ফুটবলে খেলেন এবং নেপাল জাতীয় ফুটবল দল এর হয়ে আন্তর্জাতিক ফুটবলে নেপালের প্রতিনিধিত্ব করেন।

ক্লাব ক্যারিয়ার
----------------

তিনি ছোটবেলা থেকেই ফুটবলে আগ্রহী এবং পারদর্শী ছিলেন। তিনি ছোটবেলায় হরিয়ন এবং সরলাহি অঞ্চলের স্থানীয় টুর্নামেন্ট গুলোতে অংশ নিতেন এবং সে সকল টুর্নামেন্টে তিনি সাফল্য লাভ করেন। পরবর্তীতে তিনি বয়েজ ইউনিয়ন ক্লাবের ট্রায়ালে অংশ নিয়ে ব্যর্থ হন। তবে পরবর্তীতে সেই দলের হয়ে তিনি খেলেন। তিনি নেপাল পুলিশ ক্লাব, মাছিন্দ্রা এফসি এর হয়ে ডিভিশন লীগেও অংশগ্রহণ করেন। মালদ্বীপের ক্লাব ভিয়ানসা এর হয়ে তিনি স্থানীয় খেলাড়ি কাপে অংশগ্রহণ করেন। সেই টুর্নামেন্টে তিনি ৫ টি গোল করেন। পরবর্তীতে ২০০৯ সালে মালদ্বীপেরই আরেক ক্লাব, ক্লাব অল ইয়ুথ লিংকেজ এর সাথে তিনি চুক্তি করেন। সেই দলের হয়ে তিনি মালদ্বীপের ওয়াতানিয়া দিবেহি লীগের ৩য় রাউন্ডে অংশগ্রহণ করেন। অর্ধেক মৌসুম সেখানে খেলে তিনি আবার তার পূর্বের ক্লাব নেপাল পুলিশ ক্লাবে যোগ দেন। মালদ্বীপের ক্লাবটির হয়ে তিনি ১১ গোল করেন। তিনি বর্তমানে নেপাল পুলিশ ক্লাবের অধিনায়ক এবং নেপালের পুলিশ বাহিনীর একজন পূর্ণকালীন সদস্য।

আন্তর্জাতিক ক্যারিয়ার
----------------------

২০০৬ সালের ৫ এপ্রিল, বাংলাদেশে অনুষ্ঠিত ২০০৬ এএফসি চ্যালেঞ্জ কাপ টুর্নামেন্টে ব্রুনাই এর বিপক্ষে ম্যাচে তার অভিষেক হয়। তিনি ২০০৮ এএফসি চ্যালেঞ্জ কাপ টুর্নামেন্টেও নেপালের হয়ে খেলেন। ওই টুর্নামেন্টে তিনি ৪ ম্যাচে ৫ গোল করেন। এছাড়াও তিনি একই বছর অনুষ্ঠিত ২০০৮ সাফ চ্যাম্পিয়নশিপ টুর্নামেন্টেও অংশগ্রহণ করেন। ওই বছরই নেপাল ও মোহনবাগান এর মধ্যকার একটি প্রীতি ম্যাচে তিনি জোড়া গোল করেন। ম্যাচে তার দল ৩-১ ব্যবধানে জয়লাভ করে। ২০০৯ সালে বাংলাদেশে অনুষ্ঠিত ২০০৯ সাফ চ্যাম্পিয়নশিপ টুর্নামেন্টে তিনি নেপাল দলের হয়ে খেলে ১ টি গোল করেন। মালদ্বীপের বিপক্ষে ম্যাচে তার করা গোলে নেপাল, ম্যাচটি ১-১ ব্যবধানে ড্র করে। যদিও নেপাল ওই টুর্নামেন্টে গ্রুপ পর্ব অতিক্রম করতে ব্যর্থ হয়। ২০১০ ব্রিটিশ গুর্খা কাপ টুর্নামেন্টে তিনি নেপাল পুলিশ ক্লাব দলের হয়ে ৩ ম্যাচে ৪ গোল করেন। যদিও কোয়ার্টার ফাইনাল থ্রি স্টার ক্লাব এর কাছে হেরে নেপাল পুলিশ ক্লাব টুর্নামেন্ট থেকে বিদায় নেয় এবং থ্রি স্টার ক্লাব পরবর্তীতে টুর্নামেন্টে চ্যাম্পিয়ন হয়। বর্তমানে তার গোলসংখ্যা ১১, যা নেপাল জাতীয় দলের হয়ে চতুর্থ সর্বোচ্চ।

সম্মাননা
--------

* ২০০৭: পুলসার বর্ষসেরা খেলোয়াড়

তথ্যসূত্র
---------

1. ↑  "Blues foreigners to arrive tonight"। ১০ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৭।
2. ↑  Anselm Noronha with Ayush Srivastava (৫ সেপ্টেম্বর ২০১৩)। "India 1-2 Nepal: Toothless Blue Tigers go down to the Gorkhalis"। *গোল.কম*। সংগ্রহের তারিখ ৩০ ডিসেম্বর ২০১৪।

বহিঃসংযোগ
---------

* ন্যাশনাল-ফুটবল-টিমস.কমে জু মানু রাই (ইংরেজি)
**হার্ভি লেই ক্যান্টওয়েল** (জন্ম ২৮ জানুয়ারী, ১৯৯৯), এছাড়াও তার মঞ্চনাম **হার্ভি** দ্বারা পরিচিত, হলেন একজন ইংরেজ গায়ক এবং ছোট পর্দার উপস্থাপক। তিনি জনপ্রিয় ব্রিটিশ টেলিভিশন চ্যানেল বিবিসি-এর মালিকানা ভিত্তিক শিশুতোষ চ্যানেল সিবিবিসি-এ প্রচারিত *ফ্রাইডে ডাউনলোড* নামক শিশুদের বিনোদনমূলক ছোট পর্দার অনুষ্ঠানের ধারাবাহিক ৭ থেকে ধারাবাহিক ৯ পযন্ত উপস্থাপকের দাইত্ব পালন করেছেন।

কর্মজীবন
--------

কিশোর বয়সে তাকে তার বন্ধুরা তার গান পরিবেশনার ভিডিও সমূহ ফেইসবুক-এ আপলোড করার জন্য উৎসাহ দিয়েছিল, এবং ২০১৩ সালে তার ব্যবস্থ্যাপক এবং বয় ব্যান্ড "ইস্ট সেভেন" এর সাবেক প্রধান গায়ক ডিলানের সাহায্যে তিনি কিছু কাল পরেই সরাসরি অনুষ্ঠানে গান পরিবেশন করেন এবং খুব তারাতারি রেকর্ড লেবেল ইউনিভার্সাল মিউজিক-এর সাথে চুক্তিবদ্ধ হন। হার্ভির প্রথম একক "থ্যাংক ইউ" প্রকাশ পায় ২০১৩ সালের শেষের দিকে এবং যেটি বড় ধরনের জনপ্রিয়তা পেয়ে যায়। অনেকগুলো সফর, অনেক স্থানে উপস্থিত হওয়া, একক প্রকাশ করা এবং আরো অনেক পপ তারকাদের কার্যকলাপের মধ্যেও ক্যান্টওয়েল, সিবিবিসি-এ প্রচারিত "ফ্রাইডে ডাউনলোড" অনুষ্ঠানটিতে মাঝে মাঝে অতিথি উপস্থাপক হিসেবে হাজির হয়েছেন, এবং ২০১৬ সালে উক্ত অনুষ্ঠানটির জন্য পূর্ণকালীন উপস্থাপক হিসেবে চুক্তিবদ্ধ হন। তিনি তার ইউটিউব চ্যানেলে নিয়মিত ভিডিও অাপলোড করেছেন, যেগুলোর মধ্যে অনেক গুলো কভার করা গান এবং অন্য পপ তারকের সাথে নিয়ে পরিবেশনা অন্যতম। ২০১৭ সালে তিনি "হলিডে" নামক একটি ইপি প্রকাশ করেন, যেটিতে তার অন্যান্য গানসমূহ গুলোর মধ্যে তার জনপ্রিয় "ফোবিয়া" নামক এককটিও অন্যতম।

অ্যালবাম সমূহ
-------------

### ইপি

| শিরোনাম | বিস্তারিত |
| --- | --- |
| *হলিডে* | * প্রকাশকাল: ২৫ জুলাই ২০১৭
* লেবেল: ইউনিভার্সাল মিউজিক
* মাধ্যম: ডিজিটাল ডাউনলোড
 |
| *টক ট্যু ইউ* | * প্রকাশ কাল: ৩০ নভেম্বর ২০১৭
* লেবেল: ইউনিভার্সাল মিউজিক
* মাধ্যম: ডিজিটাল ডাউনলোড
 |

### একক সমূহ

| শিরোনাম | সাল | তালিকায় অবস্থান | অ্যালবাম |
| --- | --- | --- | --- |
| যুক্তরাজ্য |
| "হলিডে"(সাহায্যে রেডফো) | ২০১৭ | — | *হলিডে* |
| "লা লা লা লা (মিসন আই লাভ ইউ)"(সাহায্যে স্টাইলো জি) | — |
| "ফোবিয়া" | — |
| "টক ট্যু ইউ" | — | *টক ট্যু ইউ* |
| "আই ওন্ট লেট ইউ ডাউন" | — |
| "পার্সোনাল" | ৭৩ |
|  |

তথ্যসূত্র
---------

1. ↑
2. ↑  "iTunes – Music – Holiday – EP by HRVY"। Apple Inc.। সংগ্রহের তারিখ ১২ আগস্ট ২০১৭।
3. ↑  "iTunes – Music – Talk To Ya – EP by HRVY"। Apple Inc.। সংগ্রহের তারিখ ১৮ ডিসেম্বর ২০১৭।
4. ↑  "HRVY > Full Official Chart History"। *officialcharts.com*। Official Charts Company। সংগ্রহের তারিখ ১৯ জানুয়ারি ২০১৮।
5. ↑  "Contratado da Universal Music, HVRY lança clipe de Personal com participação de Loren Gray e Blake Gray"। *BreakTudo*। সংগ্রহের তারিখ ২০১৭-১২-০৪।
**ভেদাঘাট** (ইংরেজি: Bhedaghat) ভারতের মধ্য প্রদেশ রাজ্যের জবলপুর জেলার একটি নগর পঞ্চায়েত-শাসিত শহর।

তাৎপর্য
-------

জবলপুর থেকে প্রায় ২২ কিলোমিটার দূরের এই জায়গায় নর্মদা নদী একটি গিরিখাতের মধ্যে দিয়ে প্রবাহিত হয়ে শ্বেতপাথরের উপর আছড়ে পড়ছে সজোরে। নদীর একদম কাছাকাছি পৌঁছে উপর থেকে দেখা যায় ধুঁয়াধর জলপ্রপাত। প্রায় ৩০ মিটার উঁচু থেকে পড়ছে জল। জলীয়বাষ্পে মাখামাখি চার পাশ।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে ভেদাঘাট শহরের জনসংখ্যা হল ১৮৪০ জন। এর মধ্যে পুরুষ ৫৩% এবং নারী ৪৭%।

এখানে সাক্ষরতার হার ৬৩%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে ভেদাঘাট এর সাক্ষরতার হার বেশি।

এই শহরের জনসংখ্যার ১৬% হল ৬ বছর বা তার কম বয়সী।

তথ্যসূত্র
---------

1. ↑  "Incredible Madhya Pradesh"। ২ জুন ২০১৬ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৮।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৭, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**ভিত্তোরিও পোজ্জো** (ইতালীয় উচ্চারণ: [vitˈtɔrjo ˈpottso]; জন্ম: ২ মার্চ, ১৮৮৬ - মৃত্যু: ২১ ডিসেম্বর, ১৯৬৮) তুরিনে জন্মগ্রহণকারী ইতালীয় ফুটবল কোচ। ১৯৩৪ এবং ১৯৩৮ সালের বিশ্বকাপ ফুটবল প্রতিযোগিতায় পরপর দুইবার ইতালি জাতীয় ফুটবল দলকে ট্রফি জয়লাভ করার ক্ষেত্রে অত্যন্ত গুরুত্বপূর্ণ ভূমিকা রাখেন। তিনি মেতোদো ফুটবল কৌশল পদ্ধতি উদ্ভাবন করে স্মরণীয় হয়ে রয়েছেন। অদ্যাবধি তিনিই হচ্ছেন একমাত্র কোচ যিনি দুইবার ফিফা বিশ্বকাপ জয়ের নেপথ্যে অবদান রেখেছেন।

খেলোয়াড়ী জীবন
---------------

পোজ্জোকে *২য় ভেচিও মেস্ত্রো* (দি ওল্ড মাস্টার) নামে ডাকা হতো। বেনিতো মুসোলিনি'র সময়কালে তিনি জাতীয় দলের কোচের দায়িত্ব পান এবং বলা হয়ে থাকে যে, কোন খেলোয়াড়ই ঐ সময়কালে পোজ্জোর নিয়মের ব্যতিক্রম ঘটাতে পারতো না।

তার সময়কালে তিনি স্বাচ্ছন্দ্যে বিশ্বব্যাপী ঘুরে বেড়িয়েছেন। বিংশ শতকের শুরুতে ম্যানচেষ্টারে পড়াশোনা করেছেন। ম্যানচেস্টার ইউনাইটেডের হাফ-ব্যাক চার্লি রবার্টস এবং ডার্বি কাউন্টি ফুটবল ক্লাবের ইনসাইড-লেফট স্টিভ ব্লুমারের সাথে পরিচিত হন। ১৯০৫-০৬ মৌসুমে সুইজারল্যান্ডের গ্রাসহুপার-ক্লাব জুরিখ দলের পক্ষ হয়ে খেলেন।

কোচিং
-----

১৯১২ সালের অলিম্পিক গেমসে ইতালী জাতীয় ফুটবল দলের চমকপ্রদ ব্যবস্থাপনা সত্ত্বেও স্টকহোমে অনুষ্ঠিত খেলার প্রথম রাউন্ডেই ফিনল্যান্ডের কাছে তারা ৩-২ গোলে পরাজিত হয়েছিল।

ডিসেম্বর, ১৯২৯ সালে ইতালী দলের স্থায়ী কোচের মর্যাদা পান। এ পদের জন্যে তিনি কোন অর্থ গ্রহণ করেননি। ১৯৩০ সালে সেন্ট্রাল ইউরোপীয়ান ইন্টারন্যাশনাল কাপে ইতালি ৫-০ গোলের ব্যবধানে হাঙ্গেরীকে পরাভূত করেছিল।

তথ্যসূত্র
---------

1. ↑  "Classic Coach: Vittorio Pozzo"। FIFA.com। ২০১২-০১-১৮ তারিখে মূল থেকে আর্কাইভ করা। সংগ্রহের তারিখ ২০১২-০৩-১৫।
2. ↑  [*অকার্যকর সংযোগ*]
3. ↑  "Italy - International Matches 1920-1929"। Rsssf.com। সংগ্রহের তারিখ ২০১২-০৩-১৫।

বহিঃসংযোগ
---------


উইকিমিডিয়া কমন্সে **ভিত্তোরিও পোজ্জো** সংক্রান্ত মিডিয়া রয়েছে।

* Biography of Vittorio Pozzo
* Vittorio Pozzo - What they said  ওয়েব্যাক মেশিনে আর্কাইভকৃত ২৩ অক্টোবর ২০১২ তারিখে

|
|  |
| পূর্বসূরীউরুগুয়ে আলবার্তো সুপ্পিসি | **ফিফা বিশ্বকাপ বিজয়ী ম্যানেজার**১৯৩৪ ও ১৯৩৮ | উত্তরসূরীউরুগুয়ে জোঁয়াও লোপেজ |
|

| * দে
* স
ফিফা বিশ্বকাপ বিজয়ী ম্যানেজার |
| --- |
| 
* ১৯৩০: সুপ্পিসি
* ১৯৩৪: পোজ্জো
* ১৯৩৮: পোজ্জো
* ১৯৫০: লোপেজ ফন্তানা
* ১৯৫৪: হারবার্গার
* ১৯৫৮: ফিওলা
* ১৯৬২: মোরেইরা
* ১৯৬৬: র‌্যামসে
* ১৯৭০: জাগালো
* ১৯৭৪: শোন
* ১৯৭৮: মেনোত্তি
* ১৯৮২: বিয়ারজোত
* ১৯৮৬: বিলার্দো
* ১৯৯০: বেকেনবাওয়ার
* ১৯৯৪: পেরেইরা
* ১৯৯৮: জ্যাকুয়েট
* ২০০২: স্কলারি
* ২০০৬: লিপ্পি
* ২০১০: দেল বস্ক
* ২০১৪: ল্যোভ
* ২০১৮: দেশঁ

 |

টেমপ্লেট:Italy national football team managers
টেমপ্লেট:Italy Squad 1924 Summer Olympics
টেমপ্লেট:Italy Squad 1934 World Cup
টেমপ্লেট:Italy Squad 1936 Summer Olympics
টেমপ্লেট:Italy Squad 1938 World Cup
টেমপ্লেট:Italy Squad 1948 Summer Olympics
টেমপ্লেট:Torino FC managers
টেমপ্লেট:A.C. Milan managers
**হার্হি দেবালয়** আসাম-এর লখিমপুর জেলা-এর অন্তর্গত ঢকুয়াখানা শহর থেকে প্রায় চার কি.মি. উত্তর-পূর্বে হার্হি নদীর পারে অবস্থিত এক দেবালয়। ঢকুয়াটিতে প্রচলিত জনশ্রুতি অনুসারে হার্হি শব্দটি পূর্বে *সার্হি* ছিল। এই অঞ্চলের লোকেরা ‘‘সার্হি’’ শব্দটি জাগ্রত অর্থে ব্যবহার করেন। পরে পীঠটির মূল অর্থটি হয়- "জাগ্রত দেবালয়"।

ইতিহাস
------

জনশ্রুতি মতে এই দেবালয় টির অধিস্থাত্রী দেবী হচ্ছেন পূর্বের চুতীয়াদের আরাধ্য দেবী সদেয়া (শদিয়া)র বিখ্যাত তাম্রেশ্বরী মন্দিরের কেঁচাইখাটি গোসাঁনী বা দেবী দিক্করবাসিনী। আহোম-চুতীয়ার শেষ যুদ্ধে চুতীয়ারা পরাস্ত হওয়ায় দেবালয়ের নিরাপত্তা তথা দেবী বিগ্রহের সাথে দেবালয়ত থাকা শিব, দূর্গা, গঙ্গা, মনসা, গণেশ ইত্যাদির শিলামূর্তি এবং বালিকাটা দা, পূজার বিভিন্ন সামগ্রীর সাথে দেবালয়ের সাথে জড়িত বিভিন্ন বৃত্তিধারী মানুষকে সাথে নিয়ে লুইতেদি ভটিয়া হাবুং (বর্তমানের ঢকুয়াখানা) অঞ্চল পায় এবং সেখানে বিগ্রহাদি স্থাপন করে নিয়মিত পূজা করতে থাকে। অবশ্য পরের পর্যায়ে দেবালয়টি আহোম স্বর্গদেউদের পৃষ্ঠপোষকতা লাভ করেছিলেন বলে জানা যায়। রুদ্রসিংহ, শিবসিংহ এবং লক্ষ্মীসিংহ স্বর্গদেব এই দেবালয়টিতে জমি, অনেক পরিমাণের সম্পত্তি এবং দেব-দেবীর মূর্তি প্রদান করেছিলেন বলে জানা যায়৷ সেগুলি এখনও দেবালয়টিতে বিরাজমান।

এই দেবালয়ে থাকা উল্লেখযোগ্য সামগ্রীগুলির মধ্যে ১০ থেকে ১২ কিলোগ্রাম পর্যন্ত ওজনের তেরটি বালিকাটা দা, সাঁচিপাতার একটি কীর্তনপুথি, শালগ্রাম মন্ত্রপুথি, কেঁকোরা দোলা, বিভিন্ন বাদ্য-যন্ত্র ইত্যাদি প্রধান। এই দেবালয়টিতে পূর্বে নরবলি দেয়ার প্রথা ছিল বলে জানা যায়৷
**মালভানি রন্ধনশৈলী** হল ভারতের মহারাষ্ট্র ও গোয়া রাজ্যের দক্ষিণ কোঙ্কন অঞ্চলের প্রমিত রন্ধনশৈলী। যদিও মালভানি রন্ধনশৈলী প্রধানত আমিষভোজী, তবে অনেক নিরামিষ পদ রয়েছে। যদিও এটি একটি স্বতন্ত্র রন্ধনশৈলী, তবে এটি মহারাষ্ট্রীয় রন্ধনশৈলী এবং গোয়ার রন্ধনশৈলীকে সমাপতিত করে। মালভান হল মহারাষ্ট্রের পশ্চিম উপকূলে সিন্ধুদুর্গ জেলার একটি শহর।

মালভানি রন্ধনশৈলীতে বিভিন্ন আকারে যেমন টুকরা করা, শুকনো গুঁড়ো গুঁড়ো করা, ভাজা, নারকেল কাই ও নারকেল দুধে নারকেল উদারভাবে ব্যবহার করা হয়। অনেক মসলায় শুকনো লাল মরিচ ও ধনে বীজ, গোলমরিচ, জিরা, এলাচ, আদা ও রসুনের মতো অন্যান্য মশলা থাকে। কিছু পদে কোকুম, শুকনো কোকম (আমসুল), তেঁতুল ও কাঁচা আম (কইরি) ব্যবহার করা হয়। মালভানি মসলা ১৫ থেকে ১৬টি শুকনো মশলার সংমিশ্রণে শুকনো গুঁড়া মসলার একটি রূপ। এই মসলাটি মোটা করে ময়ান করা হয় ও প্রয়োজনে ব্যবহার করার জন্য বয়ামে সংরক্ষণ করা হয়। তবে, সমস্ত রন্ধনশৈলী গরম ও মশলাদার নয়; কোঙ্কনস্থ ব্রাহ্মণ শৈলী খাবার কম মশলাদার খাবারের উদাহরণ।

মালভানি রন্ধনশৈলীতে মাছের পদ প্রাধান্য পায়। সোলকধি হল একটি গোলাপী রঙের পানীয় যা কোকাম ফল (*গারসিনিয়া ইন্ডিকা*) এবং নারকেলের দুধ থেকে তৈরি।

খাদ্য পদ
--------

### মূল কার্যধারা

১. কোম্বডি ভাদে (कोंबडी वडे), বা মুরগি মালভানি, মালভান থেকে উদ্ভূত ঐতিহ্যবাহী মালভানি মুরগির কারি (হাড় সহ মুরগির টুকরো সহ), ভেদে (পুরির মতো, যা জোয়ারের তুলতুলে, ভাজা রুটি বা চাল ও মসুর ডাল), পেঁয়াজ, লেবু, ও সোলকধি।

২. মরি মসলা (मोरीचां मटण) বা হাঙর কারি কোঙ্কন উপকূলে জনপ্রিয়।

৩. *সোলকাধি* (সোলকধি) হল নারকেলের দুধ ও কোকাম থেকে তৈরি একটি ক্ষুধাদায়ক বস্তু। এটি সাধারণত *কোম্বডি ভাদে*, মাছ ও মাটন মালভানির সাথে পরিবেশন করা হয়।

তথ্যসূত্র
---------

1. ↑  Kobayashi-Hillary, Mark (২০০৫)। *Outsourcing to India : the offshore advantage* (2. সংস্করণ)। Springer। পৃষ্ঠা 43। আইএসবিএন 9783540239437।
2. ↑  Prof. Sanjay Agnihotri (২৭ মে ২০১২)। "पापलेट, कोळंबी, सरंगा, सोलकढी..."। *Sakal* (Marathi ভাষায়)। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link)
**মালয় বাঘ** (ইংরেজি: **Malayan tiger**), (বৈজ্ঞানিক নাম: *Panthera tigris jacksoni*) হচ্ছে বাঘের একটি উপপ্রজাতি যা মালয় উপদ্বীপ অঞ্চলে পাওয়া যায়। এটিকে ২০০৮ সালে আইউসিএন মহাবিপন্ন হিসেবে ঘোষণা করেছে, যেহেতু ২০০৩ সালের হিসাব অনুসারে ৪৯৩ থেকে ১৪৮০টি পূর্ণবয়স্ক বাঘ বর্তমানে টিকে আছে। এই উপপ্রজাতিটির মোট ২৫০টি পূর্ণবয়স্ক জন্মদানে সক্ষম বাঘ রয়েছে এবং এরা বিলুপ্তির প্রবণতায় আছে। এই বাঘ মালয়েশিয়ার জাতীয় পশু।

আকার
----

এই বাঘ আকারে বাংলার বাঘ বা সাইবেরিয়ার বাঘের চেয়ে ছোট হয়। পুরুষ দের ওজন ৯০-১৩০ কেজি আর, স্ত্রী দের ওজন হয় ৫০-১০০ কেজি।এই বাঘের স্ত্রীদের আকার ৭৬-৮৫ সে.মি.হয় আর পুরুষদের আকার ৮০-৯১ সে.মি.হয়।

খাদ্যাভাস
---------

বিভিন্ন নিরামিষাসী প্রাণী। এই বাঘ মালয় তাপিরকেও শিকার করে।

তথ্যসূত্র
---------

1. ↑  Kawanishi, K. Lynam, T. (২০০৮)। "Panthera tigris subsp. jacksoni"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)

বহিসংযোগ
--------

* বাঘ প্রবেশদ্বার

* Malayan Tiger Description and Conservation - Save The Tiger Fund
* 21st Century Tiger - Fundraising for tiger conservation
* Tiger research in Malaysia


উইকিপ্রজাতিতে-এ বিষয় সম্পর্কিত তথ্য রয়েছে: ***Panthera tigris jacksoni***

উইকিমিডিয়া কমন্সে **Panthera tigris jacksoni** সংক্রান্ত মিডিয়া রয়েছে।
**বিশ্ব প্রাণী দিবস** বিশ্বের সমুদয় প্রাণীকূলের অধিকার এবং কল্যাণের জন্য পালন করা একটি আন্তৰ্জাতিক দিবস, যা প্ৰতি বছর অক্টোবর মাসের ৪ তারিখে প্রাণীদের সন্ত, এসিসির ফ্রান্সিসের ভোজ উৎসবের সাথে সংগতি রেখে পালন করা হয়।

লক্ষ্য
------

বিশ্ব প্রাণী দিবসের আনুষ্ঠানিক ওয়েবসাইটের মতে এ দিবসের মূল লক্ষ্য হচ্ছে, *পৃথিবীর প্রতিটি প্রান্তে প্রাণীদের কল্যাণের মাধ্যমে এদের অবস্থার উন্নতি করা। বিশ্ব প্রাণী দিবস উদ্‌যাপনের মাধ্যমে প্রাণী কল্যাণ আন্দোলনকে একত্রীত করা, একে আন্তর্জাতিকভাবে জোরদার করে পৃথিবীকে প্রতিটি জীবের জন্য উন্নততর বাসস্থান হিসেবে গড়ে তোলা। জাতি, ধর্ম, বিশ্বাস বা রাজনৈতিক মতাদর্শ নির্বিশেষে দিবসটিকে বিভিন্ন দেশে বিভিন্ন ভাবে পালন করা হয়। অধিক জনসচেতনতা এবং শিক্ষার মাধ্যমে বিশ্বকে গড়ে তুলি যেখানে প্রাণীদের সংবেদনশীল প্রজাতি হিসেবে গণ্য করা হয় এবং তাদের কল্যানে প্ৰাপ্য মনোযোগ দেয়া হয়।*

ইতিহাস
------

বিশ্ব প্রাণী দিবস সর্বপ্রথম হেনরীক জিম্মারমেন নামের একজন জার্মান লেখক এবং প্রকাশক *মেন্স উন্ড হুন্দ/মানুষ এবং কুকুর* নামের ম্যাগাজিনে প্রকাশ করেছিলেন। তিনি ১৯২৫ সালের ২৪ মার্চ জার্মানির বার্লিন স্পোর্ট প্যালেসে এই দিবস উদ্‌যাপন করেন। ৫,০০০-এর অধিক লোক এই অনুষ্ঠানে অংশ নিয়েছিল। এই দিবস মূলত বাস্তুসংস্থানবিদ্যার সন্ত, সেন্ট এসিসির ফ্রান্সিসের ভোজ উৎসবের সাথে সংগতি রেখে ৪ঠা অক্টোবর পালন করার কথা ছিল। কিন্তু সেই সময়ে স্থান সংকুলনের কারণে এই দিনে দিবসটি পালন করা হয়নি। ১৯২৯ সালে প্রথমবারের মতো এই দিবসটি ৪ঠা অক্টোবর পালন করা হয়। প্ৰথমদিকে তিনি কেবল এই দিবসটিতে জার্মানি, অস্ট্রিয়া, সুইজারল্যান্ড এবং চেকোস্লোভাকিয়ার অনুসারী পান। বিশ্ব প্রাণী দিবস জনপ্রিয়করণের জন্য জিম্মারমেন প্রতি বছর নিরলসভাবে কাজ করে গেছেন। অবশেষে, ১৯৩১ সালে ইতালির ফ্লোরেন্সে অনুষ্ঠিত আন্তর্জাতিক প্রাণী সুরক্ষা কংগ্রেসে তার উত্থাপন করা প্রস্তাবমতে ৪ঠা অক্টোবরকে বিশ্ব প্রাণী দিবস হিসেবে স্বীকৃতি দেয়া হয়।

এটা কখনো কখনো বলা হয়ে থাকে যে ১৯৩১ সালে ইতালির ফ্লোরেন্সে বাস্তুসংস্থানবিদের এক সম্মেলনে সংকটাপন্ন প্রজাতিদের সবার দৃষ্টিগোচর করতে বিশ্ব প্রাণী দিবসের প্রচলন করা হয়।

প্রাণী সুরক্ষা আন্দোলনকে ঐক্যবদ্ধ করে, বৰ্তমানে বিশ্ব প্রাণী দিবস একটি বৈশ্বিক অনুষ্ঠানে পরিণত হয়েছে, যেটাকে ২০০৩ সাল থেকে যুক্তরাজ্য-ভিত্তিক প্রাণী কল্যাণ চ্যারিটি নেতৃত্ব এবং পৃষ্ঠপোষকতা দিয়ে আসছে।

তথ্যসূত্র
---------

1. ↑  "World Animal Day Homepage"। *Worldanimalday.org.uk*। সংগ্রহের তারিখ ২০১৬-১০-২০।
2. ↑  "THE ORIGIN OF WORLD ANIMAL DAY" (পিডিএফ)। *Worldanimalday.org.uk*। ২০১৮-০৯-২৯ তারিখে মূল (PDF) থেকে আর্কাইভ করা। সংগ্রহের তারিখ ২০১৬-১০-২০।
3. ↑  "World Animal Day - Photos - The Big Picture"। *Boston.com*। সংগ্রহের তারিখ ২০১৬-১০-২০।
4. ↑  "World Animal Day marked - World News"। SINA English। ২০১৬-০৬-১০ তারিখে মূল থেকে আর্কাইভ করা। সংগ্রহের তারিখ ২০১৬-১০-২০।
5. ↑  "World Animal Day | Project sponsored by Naturewatch Foundation"। Naturewatch। সংগ্রহের তারিখ ২০১৬-১০-২০।

বহিঃসংযোগ
---------

* প্রাতিষ্ঠানিক ওয়েবসাইট


উইকিমিডিয়া কমন্সে **বিশ্ব প্রাণী দিবস** সংক্রান্ত মিডিয়া রয়েছে।
মেট্রোপলিটন মিউজিয়াম অফ আর্টের সংগ্রহে একটি পিঞ্চবেক ঘড়ি
**পিঞ্চবেক (সংকর ধাতু)** হল পিতলের একটি রূপ। তামা এবং দস্তার মিশ্রণে তৈরি হয় পিতল। পিঞ্চবেক সংকর ধাতুতে তামা এবং দস্তা এমন ভাবে মেশানো হয় যাতে এটি দেখতে সোনার মতো লাগে। এই সংকর ধাতুটি আঠারো শতকের গোড়ার দিকে লন্ডনের ঘড়ি নির্মাতা **ক্রিস্টোফার পিঞ্চবেক** আবিষ্কার করেছিলেন। সেই সময় কেবল ১৮ ক্যারেট মানের সোনার গয়না বিক্রি হতো, যা অনেক সাধারণ মানুষের নাগালের বাইরে ছিল। পিঞ্চবেকের বিকাশের ফলে সাধারণর মানুষেরা সোনার গহনার সাধ মেটাতে পিঞ্চবেক দিয়ে তৈরি গয়না কিনতেন। সেইসময় সাধারণ কোচগাড়িতে যেখানে চুরির সম্ভাবনা রয়েছে, সেখানে পিঞ্চবেকের গহনা ব্যবহার করা হত। ১৮শ শতকের তিরিশের দশক পর্যন্ত ক্রিস্টোফার পিঞ্চবেক এবং তার অনুগামীরা আসল পিঞ্চবেক তৈরি করেছিলেন।পরে অসাধু স্বর্ণকারেরা পিঞ্চবেককে সোনা হিসাবে বাজারে ছেড়ে দিয়েছিল। বছরের পর বছর ধরে পিঞ্চবেক সংকর ধাতুর তৈরি গয়না সস্তা নকল সোনার গয়না হিসাবে চলে আসছে। বর্তমানে স্বর্ণকারদের উপর নির্ভর করে, গয়নাটি আসল পিঞ্চবেক, নাকি ধাতুর উপর পিঞ্চবেকের প্রলেপ। সাধরণভাবে ধাতুর প্রলেপ দেওয়া বস্তুকে গিল্ট ধাতু বলে।

উনিশ শতকের দ্বিতীয়ার্ধে পিঞ্চবেকের ব্যবহার একেবারেই কমে যায়। এর পরিবর্তে কম ক্যারেটযুক্ত সোনার চল বাড়ে। ১৮৫৪ সালে কম ক্যারেটযুক্ত সোনার গয়নাকে বৈধতা দেওয়া হয়েছিল।

পিঞ্চবেক সংকর ধাতুতে সাধারণত শতকরা ৮৯ ভাগ তামা এবং শতকরা ১১ ভাগ দস্তা থাকে অথবা শতকরা ৯৩ ভাগ তামা এবং শতকরা ৭ ভাগ দস্তা দেখা যায়।

তথ্যসূত্র
---------

1. 1 2 3  Tolkien, Tracy; Wilkinson, Henrietta (১৯৯৭)। *A Collector’s Guide to Costume Jewelry Key Styles and how to recognize them*। Firefly Books। পৃষ্ঠা 33। আইএসবিএন 1552091562। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  World Wide Words, Pinchbeck
3. ↑  Levine, Gilbert; Vookles, Laura L (১৯৮৬)। *The Jeweler's Eye: Nineteenth-century Jewelry in the Collection of Nancy and Gilbert Levine*। Hudson River Museum। পৃষ্ঠা 28। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Pinchbeck on Chemistry Learner
**বিশ্ব পর্যটন দিবস** ২৭ সেপ্টেম্বর তারিখে সারা বিশ্বব্যাপী পালিত হয়ে থাকে। জাতিসংঘের অধীনস্থ বিশ্ব পর্যটন সংস্থার প্রত্যক্ষ তত্ত্বাবধানে ১৯৮০ সাল থেকে সকল সদস্য দেশে এটি পালিত হয়ে আসছে।

দিবসটির প্রধান উদ্দেশ্য হচ্ছে আন্তর্জাতিক সম্প্রদায় ও পর্যটন কেন্দ্রের সাথে সেতুবন্ধন গড়ে তোলা। এছাড়াও, পর্যটনের ভূমিকা সম্পর্কে জনসচেতনতা বৃদ্ধিসহ সামাজিক, সাংস্কৃতিক, রাজনৈতিক এবং অর্থনৈতিক উপযোগিতাকে বিশ্বব্যাপী ছড়িয়ে দেয়া এ দিবসের অন্যতম লক্ষ্য।

ইতিহাস
------

২য় বিশ্বযুদ্ধের পরিসমাপ্তির পর বিভিন্ন ধরনের অর্থনৈতিক কর্মকাণ্ডের সম্প্রসারণের ফলশ্রুতিতে বিশ্বব্যাপী পর্যটন ব্যবসার প্রসার ঘটে। এ অবস্থায় পর্যটনের সাথে সংশ্লিষ্ট বিভিন্ন প্রতিষ্ঠান, ব্যক্তিবর্গ ও ভোক্তা শ্রেণীর সমন্বয়ে গড়ে ওঠে আন্তর্জাতিক ভ্রমণবিষয়ক সংস্থা বা আইইউওটিও। এ সংস্থাটি বিশ্বব্যাপী পর্যটন ব্যবস্থার উন্নয়ন ও প্রসারের মাধ্যমে বিভিন্ন দেশের অর্থনৈতিক উন্নয়ন ও রাজস্ব আয়ে বিশেষ অবদান রাখার প্রেক্ষি প্রতিষ্ঠান|বিশেষায়িত প্রতিষ্ঠানরূপে]] যুক্ত হয়। সংস্থাটির কার্যক্রম আরো জোরদার করার লক্ষ্যে জাতিসংঘের বাৎসরিক সম্মেলনের সময় এই সংস্থার সদস্যভূক্ত দেশগুলো বিভিন্ন বিষয় নিয়ে বিশদ আলোচনা-পর্যালোচনার মাধ্যমে করণীয় ঠিক করার মাধ্যমে বিশেষ অবদান রেখে যাচ্ছিল।

বিশ্ব পর্যটন সংস্থা কর্তৃক নির্ধারিত বিশ্বের ৬টি পর্যটন অঞ্চল
১৯৭০ সালের ২৭ সেপ্টেম্বর তারিখে সংস্থাটির বার্ষিক সম্মেলনে এর নাম, লক্ষ্য, উদ্দেশ্য পুণঃমূল্যায়ণ ও নির্ধারণ করা হয় এবং তখন থেকে এটি "বিশ্ব পর্যটন সংস্থা" নামে চিহ্নিত করার বিষয়ে সদস্যদের মধ্যে ঐকমত্য প্রতিষ্ঠিত হয়, যার কার্যক্রম নতুন নামে ১৯৭৪ সাল থেকে শুরু হয়। ১৯৮০ সালের বার্ষিক সম্মেলনে, এই সংস্থার গঠনের দিবসে অর্থাৎ ২৭ সেপ্টেম্বর তারিখে বিশ্বব্যাপী পর্যটন দিবস পালনের বিষয়ে ঐকমত্য প্রতিষ্ঠিত হয়। পরবর্তীতে ১৯৯৭ সালে তুরস্কে অনুষ্ঠিত বার্ষিক সম্মেলনে এতে একটি স্বাগতিক দেশ নির্বাচনের মাধ্যমে *বিশ্ব পর্যটন দিবস* পালনের কার্যক্রমে আরো গতিশীলতা আনয়ণের পক্ষে ঐকমত্য প্রতিষ্ঠিত হয়।

প্রতিপাদ্য বিষয়
----------------

২০২০ সালে দিবসটির প্রতিপাদ্য করা হয়েছে, "Tourism For All; Promoting Universal Accessibility" অর্থাৎ "সকলের জন্য পর্যটন; সার্বজনীন পর্যটনের অভিগম্যতা।" দিবসটির মূল উদ্দেশ্য হলো আন্তর্জাতিক সম্প্রদায় ও পর্যটন কেন্দ্রের সাথে সেতুবন্ধন গড়ে তোলা। পর্যটনের সম্পর্কে জনসচেতনতা বৃদ্ধির পাশাপাশি সামাজিক, সাংস্কৃতিক, রাজনৈতিক এবং অর্থনৈতিক উপযোগিতাকে বিশ্বব্যাপী ছড়িয়ে দেওয়াও এই দিবসের অন্যতম লক্ষ্য।

আরও দেখুন
---------

* পর্যটন
* পর্যটন শিল্প
* বিশ্ব পর্যটন সংস্থা

তথ্যসূত্র
---------

বহিঃসংযোগ
---------

* World Tourism Day[*স্থায়ীভাবে অকার্যকর সংযোগ*]
* About World Tourism Day
* World Tourism Day Greetings and Messages,SMS Collection
**রকি** ২০১৩ সালের বাংলা ভাষার ভারতীয় অ্যাকশন মাশালা চলচ্চিত্র। চলচ্চিত্রটি পরিচালনা করেছেন সুজিত মন্ডল। প্রযোজনা করেছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন মহাক্ষয় চক্রবর্তী,পূজা বোস। এর আগে সায়ন্তিকা বন্দ্যোপাধ্যায় নন্দিনী চরিত্রে মহিলা চরিত্রে অভিনয় করার জন্য স্বাক্ষরিত হয়েছিল, তবে কিছুদিনের চিত্রগ্রহণের পরে তিনি গল্পটির পরিবর্তনটি পছন্দ করেননি বলে তিনি চরিত্রটি অভিনয় করতে অস্বীকার করেছিলেন। চলচ্চিত্রটিতে অতিথি চরিত্রে মিঠুন চক্রবর্তীও রয়েছে।

কাহিনি
------

রকি মুম্বইয়ের একজন গুন্ডা এবং অর্থের জন্য যে কোনও কিছুই করে। তিনি একটি মিশনে রয়েছেন এবং ক্রমাগত পুলিশ থেকে পালিয়ে যান। প্রত্যেকে রঙিন পরিবর্তন করে এমন এক গিরগিটি হিসাবে তার সাথে সম্পর্কিত। অবশেষে রকি কাশ্মীরে পৌঁছে নন্দিনীর সাথে দেখা করল, সঙ্গে সঙ্গে সে তার প্রেমে পড়ে গেল। সন্ত্রাসীরা অপহরণ করার সময় রকি নন্দিনীকে উদ্ধার করেছিলেন। পরে রকি দেখতে পান যে নন্দিনী ইতিমধ্যে অবিকের সাথে জড়িত। অবিক গুন্ডা (এবং মন্ত্রীর ছেলে) তবে নন্দিনী তা জানে না। নন্দিনী যখন জানতে পারল যে অবিক গুন্ডা, তখন সে তাকে ফেলে দেয়। এবং তিনি আরও জানতে পারেন যে তিনি রকির সাথে প্রেম করছেন। পরে রকি অবিক ও মন্ত্রীকে হত্যা করে। একদিন রকি, নন্দিনী এবং দিয়া (নন্দিনীর বন্ধু) মন্দিরে গেলে দিয়া দেখল রকি কাউকে হত্যা করছে। এবং তারপরে তার এবং নন্দিনী কীভাবে মিলিত হয়েছিল সে সম্পর্কে একটি ফ্ল্যাশব্যাক রয়েছে তবে তিনি তার স্মৃতি হারিয়ে ফেলেন। এটি ঘটেছিল কারণ নন্দিনীর ভাই একজন গোপন পুলিশ ছিলেন এবং গুন্ডারা জানতে পেরে পুরো পরিবারকে হত্যা করেছিল। বেঁচে যাওয়া একমাত্র ব্যক্তি নন্দিনী কিন্তু তার মাথায় গুলি লেগেছে। চিকিৎসকেরা বলেছিলেন যে তিনি শীঘ্রই তার স্মৃতি হারাবেন। সুতরাং, তিনি রকিকে তার পরিবারকে মেরে ফেলার লোকদের হত্যা করতে বলেছিলেন কারণ তিনি রকিকে একগুচ্ছ লোককে মারধর করতে দেখেছিলেন। শেষ পর্যন্ত রকি নন্দিনীর পরিবারকে হত্যা করে এমন সমস্ত গুন্ডাদের মেরে ফেলেছিল।

অভিনয়
------

* মহাক্ষয় চক্রবর্তী - রকি
* পূজা বোস - নন্দিনি / অনিন্দিতা

তথ্যসূত্র
---------

1. ↑  "মিঠুন,মিমোহ একসাথে রকি চলচ্চিত্রে"। Times Of India। সংগ্রহের তারিখ ২০১৯-০৮-১৯।
**রুদ্রবীণা** (বা উত্তর ভারতে বীন নামে পরিচিত) একটি সুবৃহৎ টানটান তারের বাদ্যযন্ত্র যা হিন্দুস্তানি শাস্ত্রীয় সংগীত এ ব্যবহৃত হয়। এটি ভারতীয় শাস্ত্রীয় সংগীতের বীণা বাদ্যযন্ত্রের একটি প্রকরণ।

উদ্ভব
-----

পৌরাণিক কাহিনি অনুযায়ী পার্বতী কর্তৃক অনুপ্রাণিত হয়ে শিব রুদ্রবীণা সৃষ্টি করেন। রুদ্র শিবের অপর নাম; রুদ্রবীণা বলতে ‘রুদ্রের বীণা’ বা ‘শিবের বীণা’ বোঝায়।

বীণা মহারাজ দত্তাত্রেয় রাম রাও পার্বতীকর(১৯১৬-১৯৯0) রুদ্রবীণা বাদন করছেন
বাহাউদ্দিন ডাগর দক্ষিণী ঘরানায় রুদ্রবীণা বাজাচ্ছেন

গঠন ও যন্ত্রাংশ
---------------

এতে ৫৪-৬২ ইঞ্চি দীর্ঘ কাঠ বা বাঁশ দ্বারা নির্মিত একটি নলাকার অংশ দণ্ডী থাকে। লাউ এর খোল থেকে নির্মিত দুটি ফাঁপা গোলাকার অনুনাদক তুম্বা নলাকার অংশটির নিচে দুদিকে যুক্ত করা হয়। মোমের সাহায্যে ২৪টি পিতল সংযুক্ত কাঠের আড়া নির্দিষ্ট দূরত্ব অনুযায়ী দণ্ডীর উপর বসানো হয়, যেগুলো ঘাট নামে পরিচিত। 
রুদ্রবীণার সাতটি তারের মধ্যে চারটি প্রধান তার এবং তিনটি চিকাই। বীণাতন্ত্রসমূহ ইস্পাতনির্মিত এবং ০.৪৫-০.৪৭ মিলিমিটার ব্যাসবিশিষ্ট। তারগুলো টানটান করে বেঁধে মিজরাবের সাহায্যে বাজানো হয় এবং তারের কম্পন গম্ভীর সুমিষ্ট ধ্বনি উৎপন্ন করে।

ইতিহাস
------

রুদ্রবীণা একটি সুপ্রাচীন বাদ্যযন্ত্র যার ব্যবহার বর্তমানে প্রায় বিরল। উনিশ শতকের প্রথমভাগে লঘু ধ্রুপদ ও রাগ (সংগীত) এর আলাপ সহজে উপস্থাপন করার জন্য সেতারবাদকগণ সুরবাহার নামক বীণাযন্ত্র ব্যবহার শুরু করলে রুদ্রবীণার জনপ্রিয়তা কমে আসে। বিশ শতকে উত্তর ভারতীয় সংগীতজ্ঞ জিয়া মহিউদ্দিন ডাগর রুদ্রবীণার গঠনে পরিবর্ধন ও পরিবর্তন আনেন, তিনি বড় তুম্বা, স্থূল দণ্ডী ও সরু তন্ত্র (তার) ব্যবহার করেন। বিশ্ববাসীর কাছে রুদ্রবীণার নবপরিচয়দানে ডাগর পরিবারের বিশেষ কৃতিত্ব রয়েছে। ওস্তাদ আসাদ আলী খান, ওস্তাদ শামসুদ্দীন ফরিদি দেসাই এবং ওস্তাদ বাহাউদ্দীন ডাগর রুদ্রবীণা বাজিয়ে খ্যাতিলাভ করেন।
পরবর্তীকালে লালমনি মিশ্র যন্ত্রটির আরও সংস্কার করে ‘শ্রুতিবীণা’ গঠন করেন।

আরও দেখুন
---------

* মোহন বীণা
* সেতার
* সুরবাহার

তথ্যসূত্র
---------

1. ↑
2. ↑  Shruti Veena - Articles OMENAD

বহিঃসংযোগ
---------


উইকিমিডিয়া কমন্সে **রুদ্রবীণা** সংক্রান্ত মিডিয়া রয়েছে।

* Rudra Veena  ওয়েব্যাক মেশিনে আর্কাইভকৃত ১৬ মার্চ ২০২১ তারিখে
* Rudrav Veena